CELEX: 62014CA0260
Language: da
Date: 2016-05-26 00:00:00
Title: Forenede sager C-260/14 og C-261/14: Domstolens dom (Femte Afdeling) af 26. maj 2016 – Județul Neamț (sag C-260/14) og Judeţul Bacău (sag C-261/14) mod Ministerul Dezvoltării Regionale și Administrației Publice (anmodning om præjudiciel afgørelse fra Curtea de Apel Bacău – Rumænien) (Præjudiciel forelæggelse — beskyttelse af Den Europæiske Unions finansielle interesser — forordning (EF, Euratom) nr. 2988/95 — den Europæiske Fond for Regionaludvikling (EFRU) — forordning (EF) nr. 1083/2006 — tildelingen af en kontrakt til gennemførelse af den aktion, der er ydet støtte til, foretaget af modtageren af støtten, der handler som ordregivende myndighed — begrebet »uregelmæssighed« — kriterium vedrørende »overtrædelse af EU-retten« — udbudsprocedurer, der er i strid med national lovgivning — arten af de finansielle korrektioner, som medlemsstaterne har vedtaget — administrative foranstaltninger eller sanktioner)

18.7.2016   
            
            
               DA
            
            
               Den Europæiske Unions Tidende
            
            
               C 260/2
            
         Domstolens dom (Femte Afdeling) af 26. maj 2016 – Județul Neamț (sag C-260/14) og Judeţul Bacău (sag C-261/14) mod Ministerul Dezvoltării Regionale și Administrației Publice (anmodning om præjudiciel afgørelse fra Curtea de Apel Bacău – Rumænien)
   (Forenede sager C-260/14 og C-261/14) (1)
   
   ((Præjudiciel forelæggelse - beskyttelse af Den Europæiske Unions finansielle interesser - forordning (EF, Euratom) nr. 2988/95 - den Europæiske Fond for Regionaludvikling (EFRU) - forordning (EF) nr. 1083/2006 - tildelingen af en kontrakt til gennemførelse af den aktion, der er ydet støtte til, foretaget af modtageren af støtten, der handler som ordregivende myndighed - begrebet »uregelmæssighed« - kriterium vedrørende »overtrædelse af EU-retten« - udbudsprocedurer, der er i strid med national lovgivning - arten af de finansielle korrektioner, som medlemsstaterne har vedtaget - administrative foranstaltninger eller sanktioner))
   (2016/C 260/02)
   Processprog: rumænsk
   
      Den forelæggende ret
   
   Curtea de Apel Bacău
   
      Parter i hovedsagen
   
   
      Sagsøgere: Județul Neamț (sag C-260/14) og Judeţul Bacău (sag C-261/14)
   
      Sagsøgt: Ministerul Dezvoltării Regionale și Administrației Publice
   
      Konklusion
   
   
               1)
            
            
               Artikel 1, stk. 2, i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser og artikel 2, nr. 7), i Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 skal fortolkes således, at en tilsidesættelse af nationale bestemmelser foretaget af en ordregivende myndighed, der er modtager af støtte fra strukturfondene inden for rammerne af en offentlig kontrakt, som har en anslået værdi, der ligger lavere end den tærskel, som er fastsat i artikel 7, litra a), i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, som ændret ved Kommissionens forordning (EF) nr. 1422/2007 af 4. december 2007, i forbindelse med indgåelsen af denne kontrakt kan udgøre en »uregelmæssighed« i den forstand, hvori begrebet er anvendt i den nævnte artikel 1, stk. 2, eller den nævnte artikel 2, nr. 7), for så vidt som denne tilsidesættelse skader eller vil kunne skade Den Europæiske Unions almindelige budget ved afholdelse af en uretmæssig udgift.
            
         
               2)
            
            
               Artikel 98, stk. 2, første afsnit, andet punktum, i forordning nr. 1083/2006 skal fortolkes således, at de finansielle korrektioner, der foretages af medlemsstaterne – når de er blevet anvendt på udgifter, der medfinansieres af strukturfondene – som følge af tilsidesættelse af bestemmelser om offentlige kontrakter, udgør administrative foranstaltninger som omhandlet i artikel 4 i forordning nr. 2988/95.
            
         
               3)
            
            
               Retssikkerhedsprincippet og princippet om beskyttelse af den berettigede forventning skal fortolkes således, at de ikke er til hinder for, at en medlemsstat anvender finansielle korrektioner, der er reguleret ved en national retsakt, som træder i kraft efter det tidspunkt, hvor en påstået tilsidesættelse af bestemmelser om offentlige kontrakter er sket, forudsat at der er tale om en anvendelse af en ny ordning på de fremtidige virkninger af situationer, som er opstået under den tidligere ordning, hvilket det tilkommer den forelæggende ret at undersøge under hensyntagen til alle de relevante omstændigheder i hovedsagen.
            
         
      (1)  EUT C 292 af 1.9.2014.